open-index/open-wikipedia-markdown huggingface dataset:
ஆன்மிகம்

**ஆன்மிகம்** அல்லது **ஆன்மவியல்** (*spirituality*) என்பது ஆன்மாவுடன் தொடர்புடைய விடயங்களைக் குறிக்கும். ஆன்மிகத்தினைப் பின்பற்றுதல் பயனுள்ள ஒரு செயற்பாடு ஆகும்.  இது, மத நம்பிக்கை, ஆழ்நிலை உண்மை என்பவற்றுக்கு நெருக்கமான ஒரு கருத்துரு ஆகும். ஆன்மிக விடயங்கள், மனிதத்தின் அனைத்தும் கடந்த இயல்பையும் நோக்கத்தையும் குறிப்பன. இது மனிதர்களைப் பொருள் சார்ந்த, உயிரியலோடு தொடர்புடைய ஓர் உயிரினமாக மட்டும் கருதாமல், பொருள்சார் உலகையும் காலத்தையும் கடந்ததாகக் கருதப்படும் ஒன்றோடு தொடர்புபட்டவையாகவும், ஐம்புலன்கள் கடந்ததாகவும் கருதுகின்றன. ஆன்மிகம் என்பது, உடல், ஆன்மா என்பவற்றுக்கு இடையிலான வேறுபாட்டைக் குறிக்கும் மனம்-உடல் இருமைத் தன்மையையும் உணர்த்துகிறது. இதனால், ஆன்மிகம் என்பது, பொருள் சார்ந்த உலகியல் விடயங்களுடன் முரண்பட்டதாகக் கருதப்படுகிறது. ஆனால் மனம் கடந்த பெருநிலையை உணர்த்துவது ஆன்மிகம் ஆகும்.

## மேற்கோள்கள்
 

## வெளி இணைப்புகள்
*ஆன்மிகம் - அறிந்ததும் அறியாததும்

பகுப்பு:சமயம்
கில்கமெஷ் காப்பியம்

**கில்கமெஷ் காப்பியம்** (*Epic of Gilgamesh*) என்பது பண்டைக்கால மெசொப்பொத்தேமியாவில் எழுதப்பட்ட ஒரு செய்யுள் வடிவ இதிகாசம் ஆகும். இது உலகின் மிகப்பழைய புனைகதை இலக்கிய ஆக்கங்களுள் ஒன்றாகக் கருதப்படுகிறது. உரூக் நகர இராச்சிய மன்னர் கில்கமெஷ் பற்றிய சுமேரிய மொழி செவிவழிக் கதைகளையும், செய்யுள்களை  கிமு 2,100-இல் தொகுக்கப்பட்டதே உலகின் முதல்  இதிகாசம் என அறிஞர்கள் கருதுகிறார்கள். கில்காமேசின் கதை 12 களிமண் பலகைகளில்  அக்காதிய மொழியில் ஆப்பெழுத்துகளில் எழுதப்பட்டிருந்தது. இப்பலகைகள் தற்கால ஈராக் நாட்டின் பண்டைய உரூக் நகரத்தின் தொல்லியல் அகழாய்வில் கண்டுபிடிக்கப்பட்டது.

## காப்பியச் சுருக்கம்
என்கிடு என்ற முரட்டு அரக்கன் உரூக் நகரத்திற்கு வருகிறான். அங்கு வாழும் கில்கமெஷ் நிலம், வானம், மண், காற்று பற்றிய பஞ்சபூத அறிவு நிரம்பப்பெற்ற பலசாலி. இருவருக்கும் போட்டி நடக்கிறது. மூர்க்கமான போர் நிகழ்கிறது. கில்கமெஷ் என்-கிருவை வென்றான். ஆனால் அவனைக் கொல்லாமல், அவனது நட்பைப் பெறுகிறான். என்கிடுவும் கில்காமேசும் உயிர் நண்பர்களாயினர் என்று அந்தக் கதை தொடர்ந்து செல்கின்றது.

## இதனையும் காண்க
* கில்கமெஷ்
* என்கிடு

## மேற்கோள்கள்

## வெளி இணைப்புகள்

* கில்கமேஷ் காவிய நூல்

பகுப்பு:காப்பியங்கள்
பகுப்பு:சுமேரிய மொழி
பகுப்பு:மெசொப்பொத்தேமியாவின் வரலாறு
பகுப்பு:பண்டைய இலக்கியம்
கோட்டி

**கோட்டி** பாலூட்டி வகையைச் சேர்ந்த ஊனுண்ணும் ஒரு விலங்கு.  இது பல மணி நேரங்களை இரை தேடிச் செல்வதிலேயே செலவிடும். பல வகையான உணவு வகைகளை இவை உண்ணும். புழுக்கள், பல்லிகள், சிலந்திகள், எலிகள், பழங்கள், ஏன் பறவைகளின் முட்டைகள் என எல்லாவற்றையும் கபளீகரம் செய்கின்றன.

இந்த கோட்டிகள், இரவில் நடமாடும் ஊனுண்ணியான ரக்கூன் குடும்பத்தைச் சேர்ந்தவை. ஆனால், இதன் உடலும் வாலும் கொஞ்சம் நீளம். இதன் மூக்கு நீளமாக இருந்தாலும் வளைந்து கொடுக்கும் தன்மையுடையது. இதன் உடல் சுமார் 66 சென்டிமீட்டர் நீளம் என்றால் அதன் வால் இன்னொரு 66 சென்டிமீட்டர் நீளமுடையது. இது ஒரு வெப்பமண்டல பாலூட்டி. பொதுவாக தென்மேற்கு அமெரிக்காவிலிருந்து வட ஆர்ஜெண்டீனா வரையுள்ள பகுதிகளில் காணப்படுகிறது.

பெண் கோட்டிகள் கூட்டம் கூட்டமாகச் செல்லும். ஒவ்வொரு கூட்டத்திலும் சுமார் 20 கோட்டிகள் இருக்கும். ஆண் கோட்டிகளோ தனிமை விரும்பிகள். இனப் பெருக்க காலத்தின்போது ஓர் ஆண் கோட்டி பெண் கூட்டத்திற்குள் புகுந்து கொள்ளும். சினைக் கோட்டிகளெல்லாம் இரண்டு மூன்று மாதங்களுக்குப் பிறகு மரங்களில் கூடு கட்டக் கிளம்பிவிடும். ஒவ்வொரு பெண் கோட்டிக்கும் மூன்று அல்லது நான்கு குட்டிகள் பிறக்கும். பிரவசம் முடிந்து ஆறு வாரங்களுக்குப் பிறகு அம்மா கோட்டிகள் குட்டிகளைக் கூட்டிக் கொண்டு பழைய கூட்டத்துடன் சேர்ந்து கொள்ளும். புசுபுசுவென்று இருக்கும் இந்தக் குட்டி கோட்டிகள் பார்ப்பதற்கு பந்து உருண்டு வருவது போல் காட்சியளிக்கும்.

காடுகளில் உணவு தேடித் திரியும்போது இந்தக் கோட்டிகள் எப்போதும் மோப்பம் பிடித்துக்கொண்டும் மண்ணை தோண்டிக்கொண்டும் இருக்கும். இதனால் விவசாயிகளுக்கு இவற்றால் மிகவும் இடையூறு நேரும். சோளக் காடுகளும் கோழிப் பண்ணைகளும் இவற்றினால் இலகுவில் அழிக்கப்படும். வேட்டைக்காரர்களையும் இவை இலகுவில் ஏமாற்றிவிடும். இந்தத் தந்திரமான பிராணிகள் வேட்டைக்காரர்களைப் பார்த்தவுடன் மரப்பொந்துகளில் புகுந்துவிடும். அப்படி முடியாவிட்டால் துப்பாக்கி சத்தம் அல்லது கை தட்டும் சத்தம் கேட்டவுடன் கீழே விழுந்து செத்துவிட்டது போல் நடிக்கும். அதை எடுத்துச் செல்ல வேட்டைக்காரன் கிட்டே வருவதற்குள் ஓடிவிடும்!
## மேற்கோள்கள்

பகுப்பு:மெக்சிக்கோவின் பாலூட்டிகள்
பகுப்பு:அமெரிக்காவின் பாலூட்டிகள்
எழுத்து

thumb|250px|எழுதுவதைக் காட்டும் ஒரு படம்
**எழுத்து** அல்லது **எழுதுதல்** (*writing*) என்பது, ஒரு தொகுதி குறியீடுகளைப் பயன்படுத்தி மொழியை வரிவடிவில் வெளிப்படுத்துவதற்கான ஒரு முறையாகும். இக்குறியீடுகளின் தொகுதி எழுத்து முறைமை எனப்படுகிறது. இது, வரைதல்கள், ஓவியங்கள் போன்ற படவடிவங்களிலிருந்தும், மொழியைப் பதிவுசெய்யப் பயன்படும் காந்தநாடா போன்ற வரிவடிவம் அல்லாத பிற வடிவங்களிலிருந்தும் வேறுபடுகின்றது. கணக்கு வைத்துக் கொள்ளவேண்டிய தேவை காரணமாகவே "எழுத்து" தோன்றியது எனப்படுகிறது. கி.மு. நான்காம் நூற்றாண்டளவில் மெசொப்பொத்தேமியாவில் வணிகத்தினதும், நிர்வாகத்தினதும் சிக்கல்தன்மை, நினைவாற்றலின் வலுவையும் தாண்டி வளர்ந்தபோது எழுத்து, வணிகப் பரிவர்த்தனைகளைப் பதிவு செய்வதற்கான நம்பத்தகுந்த ஒரு நிரந்தர வடிவமாக உருவானது. பண்டைய எகிப்திலும், மெசொப்பொத்தேமியாவிலும், காலத்தைப் பதிவு செய்வதற்காகவும், வரலாற்று மற்றும் சூழலியல் நிகழ்வுகளைப் பதிவுசெய்வதற்கான அரசியல் தேவைகளுக்காகவுமே எழுத்து தோற்றம் பெற்றிருக்கலாம் எனக் கருதப்படுகிறது.

சுருங்கக் கூறின், சொல் என்பது 'ஒலியின் வரி வடிவமே' ஆகும். வையகத்தில் உள்ள பெரும்பாலான ஒலிகளுக்கு எழுத்துகள் உள்ளன. பல ஒலிகளுக்கு எழுத்துகளே இல்லை எனலாம் (உம். யானையின் பிளிறல் ஒலி. மாடுகளை அதட்டி ஓட்டும் ஒலி).

## தகவல்களைப் பதிவு செய்வதற்கான வழிமுறைகள்
ஒப்பந்தங்கள், சட்டங்கள், கட்டளைகள் போன்றவற்றைப் பதிவு செய்து கொள்வதற்கான வல்லமையை எழுத்து வழங்குகிறது என்பது எச். சி. வெல்சு அவர்களின் வாதம். இது, நாடுகள் பழைய நகர நாடுகளிலும் பெரிதாக வளர்வதற்கு உதவியது. தொடர்ச்சியான வரலாற்று உணர்வைப் பெறுவது இதன் மூலம் சாத்தியமாகியது. அரசனுடைய அல்லது மதகுருவுடைய ஆணைகள் அவர்களது கண்களால் காணமுடியாததும் காதுகளால் கேட்க முடியாததுமான பெருந்தொலைவு செல்வது சாத்தியமாகியதுடன், அவர்களது வாழ்நாளைக் கடந்து நிலை பெறக் கூடியதாக இருந்தது.

### எழுத்து முறைமைகள்

எழுத்து முறைமை, அதாவது எழுதும் முறைகள் நான்கு வகைப்படுகின்றன. அவை, பட எழுத்து முறை, அசையெழுத்து முறை, அகரவரிசை முறை, featural முறை என்பன. இன்னொரு வகையான கருத்தெழுத்து முறை ஒரு மொழியை முழுமையாகப் பிரதிநிதித்துவப் படுத்தும் அளவுக்கு வளரவில்லை. ஆறாவது வகையான ஓவியஎழுத்து முறையும் தன்னளவில் ஒரு மொழியைப் பிரதிநிதித்துவம் செய்யும் அளவுக்குப் போதியதல்ல. ஆனால், படவெழுத்து முறையின் ஒரு முக்கியமான உறுப்பாக இஃது உள்ளது.

## குறிப்புகள்

பகுப்பு:மொழியியல்
எதிர்காலம்

* எதிர்காலம் (இலக்கணம்).
* எதிர்காலம் (திரைப்படம்).
* எதிர்காலம் (இதழ்).
எழுவாய்

தமிழ் இலக்கணப் படி ஒரு சொற்றொடர் மூன்று கூறுகளாக வகுக்கப்படும்.  அவை எழுவாய், செயப்படுபொருள், பயனிலை.  **எழுவாய்** என்பது ஒரு சொற்றொடரில் செயலைக் காட்டும் சொல்மீது யார், எது, எவை என வினவும் போது கிடைக்கும் பதில் ஆகும்.  எடுத்துக்காட்டாக, *கண்ணன் பந்து விளையாடினான்* என்ற சொற்றொடரில், *கண்ணன்* எழுவாய் ஆகும். பெரும்பான்மையாக எழுவாய் தொடரின் முதலில் வரும். 

### தோன்றா எழுவாய்
சொற்றொடரில் எழுவாய் வெளிப்படையாகத் தோன்றாது காணப்படுமாயின், அது 'தோன்றா எழுவாய்' எனப்படும். எ.கா: "தூவலை என்னிடம் தந்தான்." இங்கு யார் தந்தான்? என வினவினால் 'அவன்' அல்லது 'ஒரு பெயர்' பதிலாக வரும். இதுவே இங்கு எழுவாய் ஆகும்.

## மேற்கோள்கள்

 

பகுப்பு:தொடரியல்
செயப்படுபொருள்

தமிழ் இலக்கணப் படி ஒரு சொற்றொடர் மூன்று கூறுகளாக வகுக்கப்படும். அவை எழுவாய், செயப்படுபொருள், பயனிலை. **செயப்படுபொருள்** என்பது ஒரு சொற்றொடரில் "யாரை அல்லது எதை, எவற்றை" என்பதின் பதில் ஆகும். எடுத்துக்காட்டாக *கண்ணன் பந்து விளையாடினான்* என்ற சொற்றொடரில் 'பந்து' செயப்படுபொருள் ஆகும்.

பகுப்பு:தொடரியல்
தமிழ் இலக்கணம் தலைப்புகள் பட்டியல்

**குறிப்பு: இந்தப் பட்டியல் தொடக்க நிலையில் உள்ளது. **

## முக்கிய [[தமிழ் இலக்கண நூல்கள்]]
* தொல்காப்பியம்
* நன்னூல்

## [[எழுத்து]]
* உயிர் எழுத்துக்கள்
:: குறில்
:: நெடில்
* மெய் எழுத்துக்கள்
:: மெல்லினம்
:: இடையினம்
:: வல்லினம்
* உயிர்மெய் எழுத்துகள்
* ஆயுத எழுத்து
* மாத்திரை

* உயிரளபெடை
* ஒற்றளபெடை
* குற்றியலுகரம்
* குற்றியலிகரம்
* ஐகாரக் குறுக்கம்
* ஔகாரக் குறுக்கம்
* மகரக்குறுக்கம்
* ஆய்தக்குறுக்கம்

## [[சொல்]]
* பெயர்ச்சொல்
* வினைச்சொல்
* இடைச்சொல்
* உரிச்சொல்
* இயற்சொல்
* திரிசொல்
* வடசொல்
* திசைச்சொல்

* பகுபதம், பகாப்பதம்
* பகுதி, இடைநிலை, விகுதி
* தொகைச்சொல் அ கூட்டுச்சொல்
* சந்தி
* விகாரம்

### [[தொகைச் சொற்கள்]]
* வேற்றுமைத்தொகை
* வினைத்தொகை
* பண்புத்தொகை
* உவமைத்தொகை
* உம்மைத்தொகை

## வேற்றுமை
* வேற்றுமை (தமிழ் இலக்கணம்)

* எழுவாய் வேற்றுமை
* செயப்படு பொருள் வேற்றுமை
* கருவி வேற்றுமை
* உடன் நிகழ்ச்சி வேற்றுமை
* கொடை வேற்றுமை
* நீங்கல் வேற்றுமை
* உடைமை வேற்றுமை
* இட வேற்றுமை
* விளி வேற்றுமை

அ+இடை
புணர்ச்சி (இலக்கணம்) ==

## [[திணை]]
* அஃறிணை
* உயர்திணை

## [[இடம் (இலக்கணம்)]]
* தன்மை
* முன்னிலை
* படர்க்கை

## [[பால் (இலக்கணம்)|பால்]]
* ஆண்பால்
* பெண்பால்
* பலர்பால்
* ஒன்றின்பால்
* பலவின்பால்

## [[எண் (இலக்கணம்)]]
* ஒருமை
* பன்மை

## [[காலம் (இலக்கணம்)]]
* இறந்தகாலம்
* நிகழ்காலம்
* எதிர்காலம்

## [[வாக்கியம்]]/[[வசனம்]]
* எழுவாய்
* பயனிலை
* செய்படு பொருள்

## பந்தி

## நடை

## இதர தலைப்புகள்
* ஒரு ஓர்
* சொல்லுக்கு முதல்வரா தமிழ் எழுத்துக்கள்

பகுப்பு:தமிழ் இலக்கணம்
பகுப்பு:தமிழ் தொடர்பான பட்டியல்கள்
சந்தி

* சந்தி (இலக்கணம்).
* சந்தி (போக்குவரத்து).
பயனிலை

தமிழ் இலக்கணப்படி ஒரு  சொற்றொடர் மூன்று கூறுகளாக வகுக்கப்படும். அவை எழுவாய், செயப்படுபொருள், பயனிலை எனப்படும்.  ஒரு சொற்றொடரில் பொருள் முடிந்து நிற்கும் வினைச் சொல்லின் வினை முற்று நிலை **பயனிலை** எனப்படுகிறது.  எடுத்துக்காட்டாக, *கண்ணன் பந்து விளையாடினான்* என்ற சொற்றொடரில் *விளையாடினான்* பயனிலை ஆகும்.   

## இவற்றையும் பாக்க
* :en:Predicate (grammar)

## மேற்கோள்கள்

பகுப்பு:தொடரியல்
உருவக அணி

**உருவக அணி** என்பது உவமையாக உள்ள பொருளுக்கும் உவமிக்கப்படும் பொருளுக்கும் வேறுபாடு தோன்றாமல் (அதுதான் இஃது என உறுதிப்படுத்திக் கூறுவது) இரண்டும் ஒன்று என்ற உணர்வு தோன்ற இரண்டையும் ஒற்றுமைப் படுத்துவதாகும்.

விதி:

    "உவமையும் பொருளும் வேற்றுமை ஒழிவித்து ஒன்றென மாட்டின் அஃது உருவகமாகும்". 

**எடுத்துக்காட்டு**

இதுதான் அது. 
அவளின் முகம்தான் சந்திரன்.


* பச்சை மாமலை போல் மேனி - இஃது உவமை அணி.
* மையோ மாமலையோ மறிகடலோ - இஃது உருவக அணி
இதில் கண்ணனை மை, மாமலை, மறிகடல் என உருவகிக்கப் படுகிறது.
மை போன்ற மேனி என்று சொல்லியிருந்தால் இஃது ஒரு உவமையணி.
ஆனால் மையோ என்னும் போது அவன் மேனிதான் மை என்று சொல்லியாயிற்று. இஃது உருவக அணி.

**எடுத்துக் காட்டுகள்**

* உவமை அணி - மதிமுகம் (மதி போன்ற முகம்)
* உருவக அணி - முகமதி (முகம்தான் மதி)


* உவமை அணி - புலி போன்ற வீரன் வந்தான்
* உருவக அணி - புலி வந்தான்


* உவமை அணி - மலர்க்கை (மலர் போன்ற கை) 
* உருவக அணி - கைமலர் (கைகள்தான் மலர்)


* உவமை அணி - வேல்விழி (வேல் போன்ற விழி)
* உருவக அணி - விழிவேல் (விழிதான் வேல்)
////////////////////////////////////////////////////

நெருப்பாறு-இலக்கணக் குறிப்பு தருக



## உருவக அணியின் வகைகள்
# தொகையுருவகம்
# விரியுருவகம்
# தொகைவிரியுருவகம்
# இயைபுருவகம்
# இயைபிலியுருவகம்
# வியனிலையுருவகம்
# சிறப்புருவகம்
# விரூபக உருவகம்
# சமாதான உருவகம்
# உருவக உருவகம்
# ஏகாங்க உருவகம்
# அநேகாங்கயுருவகம்
# முற்றுருவகம்
# அவயவ உருவகம்
# அவயவி உருவகம்
என 15 வகைப்படும்.

## மேற்கோள்கள்

பகுப்பு:அணி இலக்கணம்
ஜிக்மே கேசர் நாம்கியல் வாங்சுக்

**ஜிக்மே கேசர் நாம்கியல் வாங்சுக்** (*Jigme Khesar Namgyel Wangchuck*, பிறப்பு: பெப்ரவரி 21, 1980) என்பவர் வாங்சுக் குடும்பத்தைச் சேர்ந்த பூட்டானின் *[[டிரக் கியால்ப்போ]]* என்று அழைக்கப்படும் ஐந்தாம் மன்னரும் அரசுத்தலைவரும் ஆவார். உலகிலேயே மிகவும் குறைந்த அகவையுடைய நாட்டுத் தலைவர் இவர் ஆவார். இவரின் தந்தை ஜிக்மே சிங்கே வாங்சுக் 9 டிசம்பர் 2006இல் தனது பதவியினை இவருக்காகத் துறந்தார். வாங்சுக் குடும்பம் பூட்டானை ஆளத்தொடங்கியதன் நூறாம் ஆண்டும், நற்குறியுள்ள ஆடாகவும் கருதப்பட்ட 2008இல் இவருக்கு முடிசூட்டப்பட்டது.

## குடும்பம்
கேசார், பூட்டான் மன்னர் ஜிக்மே சிங்கே வாங்சுக்கிற்கும்ம் அவரது மூன்றாவது மனைவிக்கும் பிறந்த மூத்த மகன் ஆவார். இவருக்கு ஒரு சகோதரியும், தகப்பனின் மற்றைய இரு மனைவிகளுக்கும் பிறந்த மேலும் நான்கு சகோதரிகளும், மூன்று சகோதரர்களும் உள்ளனர். கேசார் தனது 31 ஆம் வயதில் 2011 ஒக்டோபர் 13 ஆம் நாள் ஜெட்சுன் பெமா என்பவரைத் திருமணம் புரிந்தார்.

## கல்வி
ஆரம்பக் கல்வியை பூட்டானில் கற்ற கேசர் உயர் கல்வியை ஐக்கிய அமெரிக்காவிலும், பட்டப்படிப்பை ஐக்கிய இராச்சியத்தின் ஒக்ஸ்போர்ட் பல்கலைக்கழகத்திலும் கற்றார். அரசியலில் பட்டப்பின்படிப்பும் பெற்றார்
.

## முடிசூடல்
டிசம்பர் 2005 இல் மன்னர் சிங்கே தான் பதவி விலகிக் கொண்டு தனது மூத்த மகனான கேசரை 2008 இல் மன்னராக்க முடிவு செய்து அறிவித்தார். அதன் படி தனது அதிகாரங்கள் பலவற்றை மகனுக்கு மாற்றி நாட்டில் ஜனநாயக ஆட்சியை அறிமுகப்படுத்தினார். 2006 டிசம்பர் 14 இல் தனது பதவியைத் துறந்து ஜிக்மே கேசரை மன்னராக்கினார். மார்ச் 2008 இல் அங்கு முதல் முறையாக நாடாளுமன்றத் தேர்தல் நடைபெற்றது.

நவம்பர் 6 2008 இல் அதிகாரபூர்வமாக முடிசூடும் நிகழ்வு திம்புவில் உள்ள தங்க அரண்மனையில் நிகழ்ந்தது. இவ் வரலாற்று முக்கியத்துவம் வாய்ந்த நிகழ்வுக்கு நவம்பர் 6 ஆம் திகதியே மிகச் சிறந்ததென சோதிடர்கள் கணித்துக் கொடுத்ததற்கமைய முடிசூட்டு விழா நடைபெற்றது.

முடிசூட்டு விழாவில் பல்வேறு வெளிநாட்டுத் தலைவர்கள் கலந்து கொண்டனர். இந்தியாவின் சார்பில் இந்திய குடியரசுத் தலைவர் பிரதீபா சிங், காங்கிரஸ் தலைவர் சோனியா காந்தி, அவரது மகன் ராகுல் காந்தி, மகள் பிரியங்கா ஆகியோர் கலந்து கொண்டனர். புதிய மன்னர் முடிசூடியதைக் கொண்டாட நவம்பர் 6 முதல் ஒரு வாரத்துக்கு பூட்டானில் அரசு விடுமுறை அறிவிக்கப்பட்டது.

## மேற்கோள்கள்

## வெளி இணைப்புகள்
* Bhutan's Royal Family
* More Royal Family Background
* Tim Fischer: Wise heads prevail in capital of happiness 
* Bhutan 2008 Coronation of the Fifth King (Official Website) 

பகுப்பு:பூட்டான் மன்னர்கள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:ஆசிய அரசுத்தலைவர்கள்
திஃசொங்கா மொழி

**ஜொங்கா** (*Dzongkha*) பூட்டான் மக்களின் முதல் மொழியும் தேசிய மொழியும் ஆகும். "ஜொங்கா" என்றால் *ஜொங்* என்ற இடங்களில் பேசப்படும் மொழி (கா) என்பது கருத்து. 17ம் நூற்றாண்டு காலப்பகுதியில் பூட்டானில் அமைக்கப்பட்ட மடாலயங்கள் ஜொங் என அழைக்கப்படுகிறது.

ஜொங்கா மொழி தற்போதைய திபெத்திய மொழியின் உறவு மொழியாகும். 1960கள் வரையில் பௌத்த சமயத் துறவிகளால் திபெத்திய மொழியே கல்வி மொழியாக பயன்படுத்தப்பட்டு வந்தது. பின்னர் ஜொங்கா மொழி பாடசாலைகளில் முதல் மொழியாக கற்பிக்கப்பட்டு வருகிறது. பூட்டான் பாடசாலைகளில் ஜொங்கா மொழி கட்டாய பாடமாக்கப்பட்டிருக்கிறது.இந்தியாவின் மேற்கு வங்காள மாநிலத்தின் *காலிம்பொங்* நகர மக்கள் ஜொங்கா மொழியைப் பேசி வருகின்றனர். இந்நகரம் முன்னர் பூட்டானுடன் இணைக்கப்பட்டிருந்தது.

## வெளி இணைப்புகள்
* Dzongkha Development Authority 
* Languages on the Tibetan Plateau and the Himalayas 

## மேற்கோள்கள்

பகுப்பு:சீன-திபெத்திய மொழிகள்
பகுப்பு:பூட்டான் மொழிகள்
தானரூபி

**தானரூபி** கருநாடக இசையின் 6 வது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 6 வது இராகத்திற்கு *தனுகீர்த்தி* என்ற பெயர்.

## இலக்கணம்
thumb|right|250px|தானரூபி சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|இந்து]]* என்று அழைக்கப்படும் முதல் வட்டத்தில் (சக்கரத்தில்) 6 வது மேளம்.
* இந்த இராகத்தில் வரும் சுரங்கள்: ஸட்ஜம், சுத்த ரிஷபம்(ரி1), சுத்த காந்தாரம்(க1), சுத்த மத்திமம்(ம1), பஞ்சமம், ஷட்சுருதி தைவதம்(த3), காகலி நிஷாதம்(நி3) ஆகியவை. 

## சிறப்பு அம்சங்கள்
* இதன் மத்திமத்தை பிரதி மத்திமாக மாற்றினால் இராகம் ரகுப்பிரியா (42) ஆகும்.
* கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).
* ஜன்ய இராகங்கள் கிடையாது.

## உருப்படிகள்

## மேற்கோள்கள்

பகுப்பு:மேளகர்த்தா இராகங்கள்
முரண்பாடு தீர்த்தல்

**முரண்பாடு தீர்த்தல்** என்பது முரண்பாட்டை தீர்க்க பயன்படும் பல்வேறு வழிமுறைகளைக் குறிக்கிறது. ஒரு நாட்டில் இயங்கு சட்ட முறைமை இதற்கு ஓர் எடுத்துக்காட்டாகும்.

குடும்பம், தொழில் நிறுவனம், அமைப்புகள், இனங்கள் என பல தரப்பிகளுக்கிடையே தோன்றக்கூடிய முரண்பாடுகளைக் தீர்க்க தகுந்த முரண்பாடு தீர்த்தல் வழிமுறைகளைப் பின்பற்றுவது அவசியமாகும்.

## இவற்றையும் பாக்க
* விக்கிப்பீடியா:இணக்க முடிவு

## மேற்கோள்கள்

பகுப்பு:அன்றாட வாழ்வியல்
பகுப்பு:முரண்பாட்டியல்
முடிவு செய்தல்

**முடிவு செய்தல்** என்பது பல்வேறு முடிவுகளுக்கிடையேயான வரவு செலவுகள், சாத்தியக்கூறுகள், தருக்கம் ஆகியவற்றை அலசி ஒரு முடிவைத் தெரிவு செய்தலைக் குறிக்கும். மனித செயற்பாட்டின் அனைத்துக் களங்களிலும் நிலைகளிலும் முடிவு செய்தல் ஒரு அடிப்படைச் செயற்பாடாகும். 

முடிவுகள் பல அறிவுபூர்வமாக எடுக்கப்படுவதில்லை. பல முடிவுகள் மூடநம்பிக்கைகளை அடிப்படையாகக் கொண்டவை.

## முடிவெடுக்கும் முறைகள்
* இணக்க முடிவு 
* தேர்தல்

## வெளி இணைப்புகள்

பகுப்பு:அன்றாட வாழ்வியல்
பங்க்

[thumb|British punks sitting on [Camden Lock Bridge in North London, 2002]]
**பங்க்** ஒரு தற்கால எதிர்ப் பண்பாட்டு சமூகம். இது ரொக் இசைச் சூழலில் இருந்து 1970 களில் தோன்றியது. ஐக்கிய இராச்சியம், ஐக்கிய அமெரிக்கா, கனடா, ஆஸ்திரேலியா, யப்பான் ஆகிய நாடுகளி இந்த பண்பாடு சார்த குழுக்கள் உண்டு. இவர்கள் பலர் மொகாக் தலைவெட்டு கொண்டிருப்பர்.

பகுப்பு:எதிர்ப் பண்பாடுகள்
இந்திய மாநிலங்களின் எச்.ஐ.வி விழிப்புணர்வு தரவரிசை

இந்திய மாநிலங்களின் எச்.ஐ.வி விழிப்புணர்வு  தரவரிசை இங்கு பட்டியலிடப்படுகிறது.
  
 

## மேற்கோள்கள்
* nfhsindia.org 

பகுப்பு:எயிட்சு
பகுப்பு:இந்திய மாநிலங்களும் பிரதேசங்களும்
ஜீலம் ஆறு

**ஜீலம் ஆறு** (காஷ்மீரி: Vyeth, இந்தி: झेलम, பஞ்சாபி: ਜੇਹਲਮ, உருது: دریاۓ جہلم) சிந்து ஆற்றின் துணை ஆறாகும். இதன் நீளம் 480 மைல் (774 கி.மீ.). இதுவே பஞ்சாபின் ஐந்து ஆறுகளில் மேற்கு கோடியில் பாயும் ஆறாகும்.

350px|thumb|right|<center>ஜீலம் ஆறு</center>

காஷ்மீர் பள்ளத்தாக்கின் தென்கிழக்கு பகுதியில் அமைந்த பீர் பஞ்சல் தொடரில் ஜீலம் ஆறு உற்பத்தியாகி ஸ்ரீநகர் மற்றும் வுலர் ஏரி வழியாக பாய்ந்து பாக்கிஸ்தானை அடைகிறது. முசாஃபராபாத் நகரில் இதன் பெரிய துணை ஆறாகிய நீலம் இணைகிறது. அதற்கடுத்த பெரிய ஆறான குனார் ஆறு ஜீலம் ஆற்றுடன் இணைகிறது.

டிரிமு என்னுமிடத்தில் செனாப் ஆற்றுடன் ஜீலம் ஆறு இணைகிறது. செனாப் ஆறு சத்லஜ் ஆற்றுடன் இணைந்து பஞ்சநாடு ஆறாக பெயர் பெற்று சிந்து ஆற்றுடன் இணைகிறது.

## மேற்கோள்கள்

பகுப்பு:வேத கால ஆறுகள்
பகுப்பு:இந்திய ஆறுகள்
பகுப்பு:இந்து தொன்மவியல் ஆறுகள்
பகுப்பு:ஜம்மு காஷ்மீர்
கோத்

[thumb|200px|A German Goth, a so-called "Grufti", with rosary beads and vertically inverted [Sopor Aeternus|symbol of Jusa on forehead.]]
**கோத்** ஒரு தற்கால எதிர்ப் பண்பாட்டு சமூகம். இந்தப் பண்பாட்டைச் சார்த குழுக்கள் பல நாடுகளில் உள்ளன. இது ஐக்கிய இராச்சியத்தில் 1980 களில் தோன்றியது. கறுப்பில் உடையணிவது இவர்களின் அழகியல்.

## உடை
## இலக்கியம்
## கருத்தியல்
## இசை
## ஓவியம்

பகுப்பு:எதிர்ப் பண்பாடுகள்
திருகோணமலை பத்திரகாளி அம்பாள் ஆலயம்

**ஸ்ரீ பத்திரகாளி அம்பாள் ஆலயம்** திருகோணமலை நகரின் மையப்பகுதியில், பேருந்து நிலையத்திற்கு மிக அருகாமையிலும் திருகோணமலை தொடருந்து நிலையத்திலிருந்து ஒரு கிலோமீற்றர் தூரத்திலும் அமைந்துள்ளது.

மேலும் இக்கோவில் பதினெட்டு மகா சக்தி பீடங்களில் தேவியின் இடுப்புப் பகுதி வி்ழுந்த பீடமாகவும் தந்திர சூடாமணி கூறும் 51 சக்தி பீடங்களில் தேவியின் சிலம்புகள் விழுந்த பீடமாகவும் கருதப்படுகிறது. ஒரு சிலர் உண்மையான சக்தி பீடக் கோவில் போர்ச்சுக்கீசியப் படையெடுப்பில் இடிக்கப்பட்டு விட்டதால் இந்தக் கோவிலின் அம்மன் சன்னதியே சக்தி பீடமாக வணங்கப்படுகிறது என்றும் கூறுகின்றனர். திருக்கோணேச்சர இறைவி மாதுமையாளே சக்தி பீட கோவில் என்றும் கூறுவர்.

## வரலாறு
இவ்வாலயத்தின் வரலாற்றினை திட்டவட்டமாக வரையறுத்துக் கூறமுடியவில்லையென்றாலும் இவ்வாலயத்தில் கிடைத்துள்ள கல்வெட்டுகள், பழைய சாசனங்கள், கர்ண பரம்பரையாக வழங்கிவரும் கதைகள், அக்கதைகளோடு தொடர்புடையதாய் தற்போது ஆலயத்திலிருக்கும் விக்கிரகங்கள், தகளி, வாகனம் என்பவற்றை ஆதாரமாகக் கொண்டு முதலாம் இராசேந்திர சோழன் காலமாகிய பதினோராம் நூற்றாண்டில் இவ்வாலயம் சிறப்புற்றிருந்திருக்க வேண்டுமென்று சரித்திரப் பேராசிரியர் செ. குணசிங்கம் குறிப்பிட்டுள்ளார்.

## திருவிழா
பங்குனி உத்தரத்தைத் தீர்த்தோற்சப நாளாகக்கொண்டு பதினொரு நாட்கள் மகோற்சவம் நடைபெறுகிறது. ஒன்பதாம் நாள் இரதோற்சவம் நடைபெற்று, பங்குனி உத்தரத்தன்று அம்பாள் கோணேசப் பெருமாள் எழுந்தருளியிருக்கும் கோணமலையின் அடிவாரத்திலுள்ள கடற்கரையில் அதிகாலையில் தீர்த்தமாடுவர்.

நவராத்திரி திருவிழா மற்றும் கேதாரகௌரி விரதம் ஆகியன சிறப்புடன் இடம்பெறுகின்றன.

## விமர்சையாக நடைபெறும் விழாக்கள்
### வைகாசிப் பொங்கல்
வைகாசிப் பூரணை வரும் தினம் எதுவோ அதற்கு முன்னர் வரும் திங்கட்கிழமை ஸ்ரீ பத்திரகளி அம்பாள் ஆலயப் பொங்கலும், இத்தினத்திற்கு முன்னர்வரும் திங்கட்கிழமை பாலம்போட்டாற்றுப் பத்தினியம்மன் கோயில் பொங்கலும், இத்தினத்தை அடுத்துவரும் வாரத்தில் செவ்வாயக்கிழமை சல்லி அம்மன் கோயில் பொங்கலும் நடைபெற்றுவருகின்றது. இந்த ஒழுங்கு பன்னெடுங்காலமாக நடைமுறையில் இருந்துவருகிறது. இதனால் வைகாசி மாதம் முழுவதும் திருகோணமலையில் சக்தி வழிபாட்டு பக்தி வெள்ளத்தில் மூழ்கியிருப்பதைக்காணலாம்.

### கேதாரகௌரி விரதம்
இவ்வாலயத்தில் கடந்த 150 ஆண்டு காலமாக மிகச்சிறப்பாக அனுட்டிக்கப்பட்டுவருகிறது கேதாரகௌரி விரதம். புரட்டாதி மாதம் விஜயதசமி முதல் ஐப்பசி மாத அமாவாசைத் திதிவரை நிகழும் 21 நாட்களுக்கான விரத அனுட்டானங்களில் பல்லாயிரக்கணக்கான பக்தர்கள் கலந்துகொள்வார்கள்.

இவ்விரதத்தை அனுட்டிப்பவர்கள் தரிப்பதற்குரிய விரத நூலும் பூசைப்பொருட்களும் வைக்கப்பட்டு அலங்காரப்பூசை நடைபெறும். பூசையின் முடிவில் இவ்விரதத்திற்காக முன்னரே பதிவு செய்துகொண்டவர்களை அழைத்து பூசைப்பெட்டிகளை வழங்குவார்கள். தனியாக விரதநூலை மாத்திரம் பெற்று இவ்விரதத்தை அனுட்டிப்பவர்களும் உண்டு.

### கும்பவிழா
விசயதசமியன்று நடைபெறும் கும்பவிழா திருகோணமலையில் இடம்பெறும் தனித்துவமான ஒரு விழாவாகும்.

### ஏனையவை
* நவராத்திரி
* இலட்சார்ச்சனை

## மேற்கோள்கள்
* பண்டிதர் இ. வடிவேல், *திருகோணமலை மாவட்டத் திருத்தலங்கள்*

பகுப்பு:திருகோணமலையில் உள்ள கோயில்கள்
பகுப்பு:இலங்கையில் உள்ள அம்மன் கோயில்கள்
பகுப்பு:சக்தி பீடங்கள்
தமிழில் கலைக்களஞ்சியம்

தமிழ் மொழியில் உள்ள கலைக்களஞ்சியங்களின் தன்மை, வரலாறு, முக்கியத்துவம், எதிர்காலம் பற்றி இந்தக் கட்டுரை விபரிக்கும்.

## வரலாறு
தமிழ் 2000 வருடங்களுக்கு மேற்பட்ட இலக்கிய வரலாற்றைக் கொண்ட மொழி.  மொழியியல், வாழ்வியல், மெய்யியல், கலைகள் ஆகியவற்றை விபரித்து தமிழில் பல ஆக்கங்கள் உண்டு.

ஆனால் தொழினுட்பம், அறிவியல், அடிப்படைத் தகவல்கள் ஆகியவற்றை கருவாக்கிய ஆக்கங்கள் தமிழில் இன்ப இலக்கியங்கள் அளவுக்கு இல்லை, அல்லது இன்று அவை கிடைக்கவில்லை.  எனினும் நீண்ட தமிழ் வரலாற்றில் மருத்துவம், வானியல், வர்மக்கலை, சிலம்பம், வேதியியல், கணிதம் ஆகியவற்றை கருவாக்கிய பல ஏடுகள் பல உண்டு.  தமிழ் இலக்கியங்கள் மீட்டெக்கப்பட்டு, ஆயப்பட்டு பதிக்கபப்ட்டது போன்று இவை பற்றிய இணையான ஆர்வம் இருக்கவில்லை.  அதன் நீட்சியாக இத்தகைய தகவல்களை தொகுத்துத் தரக் கூடிய ஆக்கங்கள் 20 நூற்றாண்டுவரை தமிழில் எளவில்லை.

தொல்காப்பியம், திருக்குறள் இரண்டுமே பல தகவல்களை ஒழுங்குபடித்தி பகிர்ந்த சிறந்த ஆக்கங்கள் ஆகும்.  அவற்றை தமிழில் தோற்றிய தொன்மை கலைக்களஞ்சியங்கள் என்று சிலர் கூறுவர்.  சிலப்பதிகாரம், திருமந்திரம், பெரிய புராணம் போன்ற இலக்கியங்களிலும் பல அரிய தகவல்கள் கிடைக்கின்றன.  எனினும் அவற்றை கலைக்களஞ்சியங்கள் என்று கூற இயலாது.

தமிழில் சொற்களுக்கு பொருள் சொன்ன நிகண்டுகள் கலைக்களஞ்சியத்துக்கு ஒத்த நோக்கும், அமைப்பும் உடையவை.  பெரும்பாலன நிகண்டுகள் 10 நூற்றாண்டுக்கு பிற்பட்டவை.

சித்தர்களின் படைப்புகளில் தொழில்நுட்ப அறிவியல் தகவல்கள் உள்ளன.  எனினும் இவற்றின் எண்ணிக்கை மிக குறைவே.  தற்போது இவர்கள் எழுதிய மருத்துவம், கணிதம், வேதியல், தற்காப்புகலைகள் போன்ற ஏடுகள் ஆராய்ச்சி செய்யப்படுகின்றன.

பகுப்பு:கலைக்களஞ்சியங்கள்
கல்வியறிவின் அடிப்படையில் இந்திய மாநிலங்களின் தரவரிசை

## புள்ளிவிவரம்

## மேற்கோள்கள்

பகுப்பு:இந்தியாவில் கல்வி
ரக்கூன்

**அணில்கரடி** அல்லது "**ரக்கூன்"** (*Raccoon*) என்பது வட அமெரிக்காவில் பெரிதும் காணப்படும் நடுத்தர அளவுள்ள விலங்கு ஆகும். இவை ஐரோப்பாவிலும் ஜப்பானிலும் சில இடங்களில் அறிமுகப்படுத்தப்பட்டுள்ளன. ரக்கூன் 42-71 செமீ நீளம் உடையது. கிட்டத்தட்ட 22.8-30.4 செமீ உயரம் உடையது. அதன் எடை 3.8-9.0 கிகி-க்கு இடைப்பட்டது. இவை ரொறன்ரோ போன்ற பெரும் நகரங்களிலும் வாழ்கின்றன. பெரும் நகரங்களில் ரக்கூன்கள் இரவில் இரை தேடி அலையும் போது அவதானிக்க முடியும்.

## மேற்கோள்கள்

பகுப்பு:விலங்குகள்
2002 பாலி குண்டுவெடிப்புகள்

**2002 பாலி குண்டுவெடிப்புகள்** (*2002 Bali bombings*) அக்டோபர் 12 2002 இந்தோனீசியாவின் பாலி தீவில் சுற்றுலா மையம் ஒன்றில் இடம்பெற்றது. இந்தோனீசியாவின் வரலாற்றிலேயே மிகப் பெரிய தீவிரவாதத் தாக்குதலாக இது கருதப்படுகிறது. மொத்தம் 202 பேர் கொல்லப்பட்டனர். இவர்களில் 164 பேர் வெளிநாட்டு உல்லாசப் பயணிகள் ஆவர். இறந்தவர்களில் பெரும்பாலானோர் ஆஸ்திரேலியர்கள். மேலும் 209 பேர் காயமடைந்தனர்.

இத்தாக்குதலில் மொத்தம் மூன்று குண்டுகள் வெடிக்க வைக்கப்பட்டன. முதுகில் பொதியைச் சுமந்து சென்று வெடிக்க வைத்த தற்கொலை குண்டுதாரி, பெரும் தானுந்து குண்டு, இவையிரண்டும் கூட்டா நகரில் உள்ள இரவு விடுதிகளினுள்ளேயும் வெளியேயும் வெடிக்க வைக்கப்பட்டன. மூன்றாவது சிறிய அளவிலான குண்டு டென்பசார் நகரில் அமைந்துள்ள ஐக்கிய அமெரிக்க தூதரகத்தின் முன்னால் வெடிக்க வைக்கப்பட்டது. மூன்றாவது குண்டு சிறிய அளவிலேயே சேதங்களை உண்டு பண்ணியது.

இஸ்லாமியத் தீவிரவாதக் குழுவான ஜெமா இஸ்லாமியா இத்தீவிரவாதத் தாகுதல்களுக்குக் குற்றம் சாட்டப்பட்டு பலர் கைதாயினர். இவர்களில் மூவர் குற்றவாளிகளாகக் காணப்பட்டு சுட்டுக் கொல்லப்படும் முறையிலான மரண தண்டனை விதிக்கப்பட்டது. இவர்களின் மரண தண்டனை நவம்பர் 9, 2008 ஆம் ஆண்டு அதிகாலையில் உள்ளூர் நேரப்படி 00:15 மணிக்கு பாலியில் நிறைவேற்றப்பட்டது.

## தாக்குதல்



## மேற்கோள்கள்

## வெளி இணைப்புகள்
* Remember Bali: a memorial website
* News on the Bali bombing 

பகுப்பு:இந்தோனேசியாவில் தீவிரவாதத் தாக்குதல்கள்
பகுப்பு:2002 நிகழ்வுகள்
கெமர் ரூச்

thumb|200px|மக்களாட்சி கம்பூச்சியாவின் கொடி
**கெமர் ரூச்** (*Khmer Rouge*) என்பது கம்போடியாவை ஆண்ட கம்யூனிச அரசியற்கட்சியின் பெயராகும். இதன் பெயர் 1975 முதல் 1979 வரை *மக்களாட்சி கம்பூச்சியா* எனப் பெயர் மாற்றப்பட்டிருந்தது. "கெமர் ரூச்" என்ற சொல் பிரெஞ்சு மொழியில் "சிவப்பு கெமர் மக்கள்" என்று பொருள்.

பொல் பொட் தலைமையிலான கெமர் ரூச் படையினர் 1.5 மில்லியன் கம்போடிய மக்களை படுகொலை செய்தமைக்காக நினைவுகூரப்படுகின்றனர். இது நாட்டின் மொத்த மக்கள் தொகையில் 1/5 பங்கினராவர். கெமர் ரூச் 20ம் நூற்றாண்டில் நாடொன்றை ஆண்ட மிகவும் பயங்கரமான அரசு என்று கருதப்படுகிறது.

நான்காண்டுகள் அரசாட்சியின் பின்னர், வியட்நாம் சோசலிசக் குடியரசின் படையெடுப்பை அடுத்து கெமர் ரூச் அரசு அகற்றப்பட்டு சோவியத் சார்பு கம்யூனிஸ்டுகளிடம் ஒப்படைக்கப்பட்டது. 1990களில் கெமர் ரூச் இயக்கம் தாய்லாந்தில் நிலை கொண்டு மேற்கு கம்போடியாவில் தனது தாக்குதல்களை நிகழ்த்திக் கொண்டிருந்தது. 1996 இல் ஏற்பட்ட அமைதி உடன்பாட்டினை அடுத்து, பொல் பொட் தனது இயக்கத்தை அதிகாரபூர்வமாகக் கலைத்தார். குற்றச்சாட்டுகள் எதற்கும் முகம் கொடுக்காமல் பொல் பொட் 1998, ஏப்ரல் 15 இல் இறந்தார்.

## மேற்கோள்கள்

## வெளி இணைப்புகள்
* The Killing Field - Kevin Sites  
* Yale University: Cambodian Genocide Program

பகுப்பு:கம்போடியா
ஜோன் கீ

**ஜோன் பிலிப் கீ** (*John Phillip Key*, பிறப்பு: ஆகஸ்ட் 9, 1961) என்பவர் நியூசிலாந்தின் அரசியல்வாதியும் , 2008 பொதுத்தேர்தல்களில் வெற்றி பெற்று அந்நாட்டின் பிரதமராகத் தேர்ந்தெடுக்கப்பட்டவரும் ஆவார்.

## வாழ்க்கைச் சுருக்கம்
ஆக்லன்ட் நகரில் இரண்டு பெண் சகோதரர்களுடன் பிறந்தார் ஜோன் கீ. சிறு வயதிலேயே தந்தையை இழந்த கீ ஆஸ்திரிய யூத இன தாயாரின் பராமரிப்பில் வளர்ந்தார்.

கண்டர்பரி பல்கலைக்கழகத்தில் கணக்கியலில் பட்டப்படிப்பை 1981 இல் முடித்த கீ பின்னர் ஹார்வார்ட் பல்கலைக்கழகத்தில் பட்டப்பின் படிப்பைத் தொடர்ந்தார். ஆனாலும் அவர் பட்டம் பெறாமலேயேயே நாடு திரும்பினார்.

2001 ஆம் ஆண்டில் தீவிர அரசியலில் நுழைந்தார். நியூசிலாந்து தேசியக் கட்சியில் இணைந்து ஹெலன்ஸ்வில் தொகுதி நாடாளுமன்ற உறுப்பினரானார். 2006 இல் எதிர்க்கட்சித் தலைவரானார். 2008 ஆம் ஆண்டு நவம்பர் 8இல் நடந்த தேர்தலில் ஹெலன் கிளார்க்கின் ஒன்பதாண்டு கால ஆட்சியைத் தோற்கடித்து பிரதமராகத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* www.johnkey.co.nz 

பகுப்பு:நியூசிலாந்து அரசியல்வாதிகள்
பகுப்பு:1961 பிறப்புகள்
பகுப்பு:வாழும் மக்கள்
தானியக்கி பணம்செலுத்தி

**தானியக்கி பணம்செலுத்தி** என்பது காசாளருக்குப் பதிலாக நுகர்வோரே காசைச் செலுத்தி பொருட்களை பையில் இட்டு எடுத்துச் செல்லத்தக்க ஏற்பாட்டைக் குறிக்கும். பொருட்களின் barcodeஐ ஒவ்வொன்றாக வருடி, காசு அட்டையையோ காசையோ இட்டால் அது அதன் கணக்கை பெற்று பற்றுச்சீட்டைத் தரும். அதன் பின் நுகர்வோர் பொருட்களை பையில் இட்டு எடுத்துச் செல்வர். இது தற்போது பெரிய கடைகளில் வழமைக்கு வருகிறது.

இந்த இயந்திரங்கள் பல ஒரே சமயத்தில் வேலை செய்வதால், நுகர்வோர் விரைவாக காசுகொடுத்துவிட்டு வெளியேற முடியும். கடைகள் காசாளர்களை வேலைக்கு அமர்த்த தேவையில்லை. இதனால் கடையின் செலவீனம் குறைந்து பொருட்களின் விலைகள் குறையலாம்.

இந்த இயந்திரங்களின் வருகையால் பல்லாயிரக்கணக்கான காசாளர்கள் வேலை இழக்கலாம்.

## இவற்றையும் பாக்க
* வானலை அடையாளம்

பகுப்பு:தொழினுட்பம்
இலக்கமுறைப் பல்திறவாற்றல் வட்டு

**இலக்கமுறைப் பல்திறவாற்றல் வட்டு** அல்லது **இறுவட்டு** என்பது குறுவட்டுகளைக் காட்டிலும் ஆறு மடங்கு கூடுதல் தரவுகளைச் சேமிக்கக் கூடியது. (குறைந்த அளவாக 4.5 GB அளவிலான தரவினைச் சேமிக்க வல்லது.) இன்று நிகழ்படங்கள் எண்மிய வடிவில் டிவிடியிலேயே பெரிதும் சேமிக்கப்படுகின்றன. வி.எச்.எ (VHS) அரிதாகி, டிவிடி பயன்பாடு கூடி வருகிறது. குறுவட்டுகளின் பயன்பாடும் அருகி வருகிறது.

டிவிடி என்பது DVD என்ற ஆங்கில சுருக்கத்தின் தமிழ் எழுத்துப்பெயர்ப்பு ஆகும். இதன் ஆங்கில விரிவு Digital Versatile Disc என்பதை தமிழில் **எண்மிய பல்திற வட்டு** எனலாம்.

* 4.7 GB (ஒரு புறம், ஓரடுக்கு -( பொதுவான பயன்பாடு))
* 8.5–8.7 GB (ஒருபுறம், ஈரடுக்கு)
* 9.4 GB (இரு புறம், ஓரடுக்கு)
*17.08 GB (இரு புறம், ஈரடுக்கு -அரிதான பயன்பாடு)  ஆகிய கொள்திறன்களில் இறுவட்டுகள் உள்ளன.

### தொழில்நுட்பம்

பல்திற இறுவட்டு (DVD) 650&nbsp;நா.மீ (nm) அலைநீளம் கொண்ட சீரொளிக் கற்றையைப் வெளிவிடும் இருமுனையத்தைப் பயன்படுத்துகின்றது. ஆனால் குறுந்தகடு (சிடி), 780&nbsp;நா.மீ அலைநீளச் சீரொளியைப் பயன்படுத்துகின்றது. பல்திற இறுவட்டு குறைந்த அலைநீள சீரொளியைப் பயன்படுத்துவதால், மிகவும் சிறிய புள்ளியாகக் குவியச்செய்ய இயலும், ஆகவே அதிகமான எண்ணிக்கையில் புள்ளிபோன்று குழிகளை உருவாக்க முடியும் (பல்திற இறுவட்டில் உள்ள புள்ளிகள் 0.74&nbsp;µm (மைக்குரோ மீட்டர்) அளவினதாகவும், குறுந்தகட்டில் உள்ளவை 1.5&nbsp;µm மைக்குரோ மீட்டர் அளவினதாகவும் இருக்கும்).

இதை ஒப்பிடும்பொழுது புதிதாக வந்துள்ள புளூ-ரே என்னும் நீலக்கதிர் வட்டு இன்னும் குறைந்த அலை நீளம், 405&nbsp;நா.மீ கொண்ட சீரொளியைப் பயன்படுத்துகின்றது, இந்த அலைநீளம் நீல நிற ஒளியைத் தருவதால் நீலக்கதிர் வட்டு எனப் பெயர்பெறுகின்றது. இரு படல (dual-layer) வட்டு ஒன்று 50&nbsp;GB கொள்திறன் கொண்டிருக்கும்.

## மேற்கோள்கள்

பகுப்பு:கருவிகள்
பகுப்பு:எண்ணிம ஊடகங்கள்
தையல் இயந்திரம்

thumb|200px|சிங்கர் நிறுவனத்தின் தையல் இயந்திரம்
[right|250px|thumb|தையல் இயந்திரத்தில் நூல் கோத்த [ஊசி, எவ்வாறு மேலும் கீழும் நகர்ந்து நூலை இழுத்து பின்னிப் பிணைக்கின்றது என்பதைக் காட்டும் இயங்குபடம். மஞ்சள் நிற நூல் மேற்புறத் தையல், பச்சைநிற நூல் கீழ்ப்புறத் தையல். இவை இரண்டும் முடிச்சு முடிச்சாக இணைந்து பிணைப்பு ஏற்படுகின்றது. சுழலி என்னும் நூற்கண்டு (பாபின்) எவ்வாறு இயங்குகின்றது என்றும் படத்தில் காணலாம். தைக்கப்பட்ட துணியை இயந்திரம் நகர்த்துவதையும் காணலாம்.]]
**தையல் இயந்திரம்** துணிகளைத் தைக்க பயன்படும் இயந்திரம் ஆகும். இது தொழிற்புரட்சி காலத்தில் கண்டுபிடிக்கப்பட்டு, தொழிற்புரட்சியை உந்திய ஒரு சாதனம். தாமசு செயின்ட்  தையல் இயந்திரத்தை 1790களில் கண்டுபிடித்தார். 
தமிழ்ச் சூழலில் பெண்கள் பலர் தையற்கலையைக் கற்று பொருள் ஈட்டி வருகின்றனர்.

## பகுதிகள்
* தலை
* சமநிலைச் சில்லு
* நூல் சுற்றி
* தையல் அளவு கட்டுப்படுத்தி
* பட்டி
* நிறுத்தற் கூறு
* இழுவைத்தட்டு
* அமுக்கக் கோல்
* அழுத்தும் பாதம்
* ஊசி
* கீழ் நூல் சுற்றி
* தார்க் கட்டை

## தையல் எந்திர வரலாறு

பண்டைய காலத்தில் மனிதன் தன் உடலை மறைக்க தாவர இலைகளையும், விலங்குகளின் தோல்களையும் ஒழுங்கற்ற முறையில் அணிந்து வந்தனர். முதன்முதலில் விலங்குகளின் தோல்களைத் தைப்பதற்காக கருவி ஒன்றைக் கண்டறிந்தனர். அக்கருவியே தற்போதைய தையல் எந்திரத்தின் படிப்படியான வளர்ச்சிக்கு வித்திட்டது. அன்று முதல் இன்றுவரை தையல் எந்திரம் பின்வரும் வகையில் வளர்ச்சியைக் கண்டுள்ளது.

### மரத்தையல் எந்திரம்

1775 ஆம் ஆண்டு வெய்விந்த்தாலி என்பவரால் முதல் தையல் எந்திரம் உருவாக்கப்பட்டது. இது மரத்தினால் செய்யப்பட்டது. இதனை ஊசியின் நடுப்பகுதியில் துவாரம் செய்யப்பட்ட மரத்தினாலான தையல் எந்திரம் எனலாம்.

### தோல் தையல் எந்திரம்

1790 ஆம் ஆண்டு தாமசு செயின்ட் என்பவரால் தோல் எந்திரம் வடிவமைக்கப்பட்டது. விலங்குகளின் தோல்களைத் தைப்பதற்காக உருவாக்கப்பட்டது.

### இரும்புத் தையல் எந்திரம்

1830 ஆம் ஆண்டு பார்த்தடெமி திம்மோனியர் என்பவரால் இரும்புத் தையல் எந்திரம் வடிவமைக்கப்பட்டது. இது பஞ்சினால் உருவான, நூலால் செய்யப்பட்ட துணியை மட்டுமே தைக்கப் பயன்பட்டது.

### ஒரு தலைப்பூட்டு தையல் எந்திரம்

1831 ஆம் ஆ்ண்டு வால்டர்ஹண்ட் என்பவரால் ஒருதலைப்பூட்டு தையல் எந்திரம் வடிவமைக்கப்பட்டது. இது ஊசி மற்றும் பிணைப்புத் தையலை அறிமுகப்படுத்தியது. தைக்கப்படுகின்ற துணியின் மேற்புறத்தில் ஊசியானது நூலுடன் கீழே நுழையும்போது கீழே உள்ள நூலுடன் தையல் உருவாகும்படி அமைக்கப்பட்டுள்ளது.

### இலியாசுகோப்பு தையல் எந்திரம்
1845 ஆம் ஆண்டு இலியாசுகோ என்பவரால் தொழில் நுணுக்கங்களுடன் கூடிய புதிய தையல் எந்திரம் உருவாக்கப்பட்டது. வளைவான துவாரம் கொண்ட ஊசியினையும் கீழ் வழியாக நூலினைச் செலுத்தும் முறையையும் பயன்படுத்தினார். கையினால் தைக்கப்பட்ட முறையைவிட 5 மடங்கு கூடுதலாக  ஒரு நிமிடத்திற்கு 250 தையல்கள் தைக்கப் பயன்படுவதாக உள்ளது.

### சிங்கர் தையல் எந்திரம்

கி.பி. 1851 ஆம் ஆண்டு செருமனி நாட்டைச் சேர்ந்த ஐசக்சிங்கர்  என்பவர் மிகப்பெரிய தையல் எந்திர தொழிற்சாலையை நிறுவினார். இன்றையத் தையல் எந்திரத்தின் முன்னோடியாகத் திகழ்கிறார்.

### உஷா தையல் எந்திரம்
உஷா தையல் எந்திரமானது 1935 ஆம் ஆண்டு ஜே.ஜே இஞ்சினியரிங் (J J Engineering) நிறுவனத்தாரால் இந்தியாவில் முதன்முதலாக உருவாக்கப்பட்டது.

## மேற்கோள்கள்

பகுப்பு:கருவிகள்
பகுப்பு:தையல்
பகுப்பு:அமெரிக்கக் கண்டுபிடிப்புகள்
பகுப்பு:19-ஆம் நூற்றாண்டுக் கண்டுபிடிப்புகள்
தமிழ்த் தொலைக்காட்சி நாடகத் தொடர்களின் பட்டியல்

தமிழில் ஒளிபரப்புச் செய்யப்பட்ட, செய்யப்படும் தொலைக்காட்சித் தொடர்கள் இங்கு பட்டியலிடப்படுகின்றன.

## இவற்றையும் பார்க்க
* நாடகம்
இராயபுரம் சட்டமன்றத் தொகுதி

**இராயபுரம் சட்டமன்றத் தொகுதி** (*Royapuram Assembly constituency*) என்பது தமிழ்நாட்டிலுள்ள 234 தொகுதிகளில் ஒன்றாகும். இதன் தொகுதி எண் 17. 

இராயபுரம் சென்னை மாவட்டத்திலுள்ள ஒரு சட்டமன்றத் தொகுதி ஆகும். இது வட சென்னை மக்களவைத் தொகுதியில் அடங்குகிறது. துறைமுகம், டாக்டர் ராதாகிருஷ்ணன் நகர் ஆகிய சட்டமன்றத் தொகுதிகள் இதன் எல்லைகளாக அமைந்துள்ளன. 2011-ஆம் ஆண்டுவரை தமிழ்நாட்டின் முதல் சட்டமன்றத் தொகுதியாக இருந்தது. தற்போது கும்மிடிப்பூண்டி முதல் தொகுதியாக உள்ளது.

## தொகுதியில் அடங்கும் பகுதிகள்
சென்னை மாநகராட்சி வார்டு எண்கள் 48 முதல் 53 வரை இத்தொகுதியில் அடங்கியுள்ளன.

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

* எம். ஜி. ஆர். மறைவிற்கு பின் ஆர். சோமசுந்தரம் அதிமுக (ஜானகி)  அணி சார்பில் போட்டியிட்டார். ஜெயலலிதா அணி சார்பில் யாரும் போட்டியிடவில்லை.

### 1984

*காந்தி காமராஜ் தேசிய காங்கிரசு

### 1980

### 1977

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
டாக்டர் இராதாகிருஷ்ணன் நகர் சட்டமன்றத் தொகுதி

**டாக்டர் இராதாகிருஷ்ணன் நகர் சட்டமன்றத் தொகுதி**, (*Dr. Radhakrishnan Nagar State Assembly Constituency*, சுருக்கமாக **ஆர். கே. நகர்**) என்பது தமிழ்நாட்டிலுள்ள 234 தொகுதிகளில் ஒன்றாகும். இதன் தொகுதி எண் 11. 

இராயபுரம், துறைமுகம், பூங்கா நகர், பெரம்பூர், திருவொற்றியூர் ஆகிய சட்டமன்றத் தொகுதிகள் இதன் எல்லைகளாக அமைந்துள்ளன.

## தொகுதியில் அடங்கியுள்ள பகுதிகள்
சென்னை மாநகராட்சி வார்டு எண் 3 முதல் 8 வரை, 10, 11 மற்றும் 14

## வெற்றி பெற்றவர்கள்

## வாக்குப்பதிவு

## 2016 சட்டமன்றத் தேர்தல்
### வாக்காளர் எண்ணிக்கை
ஏப்ரல் 29, 2016 அன்று *முதன்மை வாக்காளர் அலுவலர் அலுவலகம், தமிழ்நாடு* வெளியிட்ட பட்டியலின்படி,

### வேட்புமனுக்கள், இறுதி வேட்பாளர் பட்டியல் குறித்த விவரங்கள்

### முக்கிய வேட்பாளர்கள்

## முந்தைய தேர்தல்கள்
* 1977 ஆம் ஆண்டில் இச்சட்டமன்றத் தொகுதி உருவாக்கப்பட்டது. இத்தொகுதியில் அதிமுக ஏழு முறையும், திமுக இரண்டு தடவைகளும், இந்தியக் காங்கிரசு கட்சி இரண்டு தடவைகளும் வெற்றி பெற்றுள்ளன.
* 2011 தேர்தலில் திருவரங்கம் தொகுதியில் போட்டியிட்டு வெற்றிபெற்ற முன்னாள் முதலமைச்சர் ஜெயலலிதா, 2014ல் சொத்துக்குவிப்பு வழக்கால் பதவியிழந்தார். அந்த வழக்கிலிருந்து உயர் நீதிமன்றத்தால் விடுவிக்கப்பட்டதும், ஆர். கே. நகரில் போட்டியிட்டு 88 வீத வாக்குகளைப் பெற்று வெற்றி பெற்றார். பின்னர் 2016 இல் நடந்த தேர்தலில் 56 வீத வாக்குகளைப் பெற்று வெற்றிபெற்றார்.
* 2016 திசம்பரில் செயலலிதா இறந்ததை அடுத்து, இத்தொகுதியில் 2017 ஏப்ரல் 12 இல் இடைத் தேர்தல் நடக்கவிருந்த்து. அதிமுக (அம்மா) அணி சார்பில் டிடிவி தினகரனும், அதிமுக (புரட்சித்தலைவி அம்மா) அணியின் சார்பில் மதுசூதனனும், திமுக சார்பில் மருது கணேசும் போட்டியிட்டனர். இந்நிலையில் வாக்கு அளிக்க பணவிநியோகம் நடந்தது என்று வாக்குப் பதிவுக்கு இரண்டு நாளுக்குமுன் தேர்தலை தேர்தல் ஆணையும் நிறுத்தியது. இதன் பிறகு இடைத்தேர்தல் 2017 டிசம்பர் 21-ம் தேதி நடந்து முடிந்தது. தேர்தலில் சுயட்சையாக போட்டியிட்ட டிடிவி தினகரன் 89,013 வாக்குகள் பெற்று வெற்றிபெற்றார். இவரது வாக்கு சதவிகிதம் 50.32%. அவரைத் தொடர்ந்து அதிமுக வேட்பாளர் மதுசூதனன் 48,306 வாக்குகள் பெற்றார். இவரது வாக்கு சதவீதம் 27.31%. திமுக பெற்ற வாக்கு 24,581 அதன் சதவீதம் 13.94% ஆகும்.

## தேர்தல் முடிவுகள்
 

### 2021
          

### இடைத் தேர்தல், 2017

         

### 2016
          

### 2015 இடைத்தேர்தல்
          

### 2011
        

### 2006
          

### 2001
         

### 1996
          

### 1991
         

### 1989
         

### 1984
       

### 1980
        

### 1977
         

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
பூங்கா நகர் சட்டமன்றத் தொகுதி

*பூங்கா நகர்* சென்னை மாவட்டத்தின் ஓர் சட்டமன்றத் தொகுதியாகும். 41-லிருந்து, 49 வரையுள்ள சென்னை மாநகராட்சியின் வார்டுகளை உள்ளடக்கிய பகுதிகளைக்கொண்டு இத்தொகுதி அமைக்கப்பெற்றது. இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.

## தொகுதி சட்டமன்ற உறுப்பினர்கள் வரலாறு

## 1977

## மேற்கோள்கள்

பகுப்பு:சென்னை மாவட்டத்தின் நீக்கப்பட்ட சட்டமன்றத் தொகுதிகள்
பெரம்பூர் சட்டமன்றத் தொகுதி

**பெரம்பூர் சட்டமன்றத் தொகுதி** (*Perambur Assembly constituency*) என்பது தமிழ்நாட்டிலுள்ள 234 தொகுதிகளில் ஒன்றாகும். இதன் தொகுதி எண் 12. 

## தொகுதியில் அடங்கியுள்ள பகுதிகள்
சென்னை மாநகராட்சி வார்டு எண்கள் 34, 35, 36, 37 மற்றும் 44, 45, 46 வரை இத்தொகுதியில் அடங்கியுள்ள பகுதிகள் ஆகும்.

இத்தொகுதியில் மூலக்கடை, கொடுங்கையூர், கண்ணதாசன் நகர், மகாகவி பாரதியார் நகர், வியாசர்பாடி, பார்வதி நகர் போன்ற பகுதிகள் இடம் பெற்றுள்ளன.

## வெற்றி பெற்றவர்கள்

## தேர்தல் முடிவுகள்

### 2021

### 2019 இடைத்தேர்தல்

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
புரசைவாக்கம் சட்டமன்றத் தொகுதி

**புரசைவாக்கம்** சட்டமன்றத் தொகுதி, இந்தியாவின், தமிழ்நாடு மாநிலத்தில்  சென்னை மாவட்டத்தில் இருந்த ஒரு சட்டமன்றத் தொகுதி ஆகும். இதன் தொகுதி எண் 6 ஆக இருந்தது. 50-லிருந்து, 61 வரையுள்ள சென்னை மாநகராட்சியின் வார்டுகளை உள்ளடக்கிய பகுதிகளைக்கொண்டு இத்தொகுதி அமைக்கப்பெற்றது. பெரம்பூர், எழும்பூர், அண்ணா நகர், வில்லிவாக்கம் ஆகிய சட்டமன்றத் தொகுதிகள் இதன் எல்லைகளாக அமைந்திருந்தன. 2008-ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டது.

## தொகுதி சட்டமன்ற உறுப்பினர்கள் வரலாறு

## 1967

## 1962

## இவற்றையும் பார்க்கவும்
* தமிழ்நாடு சட்டப்பேரவை
* தமிழ்நாடு சட்டப்பேரவைத் தேர்தல்கள்

## மேற்கோள்கள்

பகுப்பு:சென்னை மாவட்டத்தின் நீக்கப்பட்ட சட்டமன்றத் தொகுதிகள்
எழும்பூர் சட்டமன்றத் தொகுதி

**எழும்பூர் சட்டமன்றத் தொகுதி** (*Egmore Assembly constituency*) என்பது தமிழ்நாட்டின் 234 சட்டமன்றத் தொகுதிகளுள் ஒன்றாகும். இதன் தொகுதி எண் 16. 

எழும்பூர் சட்டமன்றத் தொகுதி சென்னை மாவட்டத்திலுள்ள ஒரு சட்டமன்றத் தொகுதி ஆகும். இது மத்திய சென்னை மக்களவைத் தொகுதியுள் அடங்குகிறது. பூங்கா நகர், பெரம்பூர், புரசைவாக்கம், அண்ணா நகர், சேப்பாக்கம் ஆகிய சட்டமன்றத் தொகுதிகள் இதன் எல்லைகளாக அமைந்துள்ளன. 

## தொகுதியில் அடங்கியுள்ள பகுதிகள்
சென்னை மாநகராட்சி வார்டு எண் 42, 45, 46, 47, 61, 71, 72 மற்றும் 100 முதல் 106 வரையுள்ள பகுதிகள் இத்தொகுதியில் அடங்கியுள்ளன.

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

## மேற்கோள்கள்

## வெளியிணைப்புகள்
* https://www.india.com/assembly-election-2016/tamil-nadu/egmore/

பகுப்பு:சென்னை மாவட்டத்திலுள்ள சட்டமன்றத் தொகுதிகள்
துறைமுகம் சட்டமன்றத் தொகுதி

**துறைமுகம் சட்டமன்றத் தொகுதி** என்பது தமிழ்நாட்டிலுள்ள 234 தொகுதிகளில் ஒன்றாகும். இதன் தொகுதி எண் 18. 

துறைமுகம் சென்னை மாவட்டத்திலுள்ள ஒரு சட்டமன்றத் தொகுதி ஆகும். இது மத்திய சென்னை மக்களவைத் தொகுதியில் அடங்குகிறது. டாக்டர் ராதாகிருஷ்ணன் நகர், பூங்கா நகர், பெரம்பூர், சேப்பாக்கம் ஆகிய சட்டமன்றத் தொகுதிகள் இதன் எல்லைகளாக அமைந்துள்ளன.

## தொகுதியில் அடங்கியுள்ள பகுதிகள்
சென்னை மாநகராட்சி வார்டு எண் 23 முதல் 30 வரை, 43, 44, 48 மற்றும் 80 ஆகியவை இத்தொகுதியில் அடங்கியுள்ள பகுதிகள் ஆகும்.

## வெற்றி பெற்றவர்கள்

### 2021

### 2016

### 2011

### 2006

### 2001

### 1996

### 1991 இடைத்தேர்தல்

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
தமிழ் இதழ்களின் பட்டியல்

உலகின் பல பாகங்களிலும் இருந்தும் வெளிவரும் தமிழ் இதழ்களினைப் பட்டியலிட முனைகின்றது இப்பட்டியல்.

## மேற்கோள்கள்

பகுப்பு:தமிழ் இதழ்கள்
அண்ணா நகர் சட்டமன்றத் தொகுதி

**அண்ணா நகர் சட்டமன்றத் தொகுதி** (*Anna Nagar Assembly constituency*), தமிழ்நாட்டின் 234 சட்டமன்றத் தொகுதிகளில் ஒன்று. இதன் தொகுதி எண் 21.

அண்ணா நகர் சென்னை மாவட்டத்தில் உள்ள ஒரு சட்டமன்றத் தொகுதி ஆகும். இது மத்திய சென்னை மக்களவைத் தொகுதியில் அடங்கியுள்ளது.

## வாக்காளர்கள் எண்ணிக்கை
2021 தமிழ்நாடு சட்டமன்றத் தேர்தலில் இத்தொகுதியின் மொத்த வாக்காளர்கள் 2,86,019. அதில்  ஆண் வாக்காளர்கள் 1,40,410 பேரும் பெண்கள் வாக்காளர்கள் 1,45,522 பேரும் ஆவர்.

## தொகுதியில் அடங்கியுள்ள பகுதிகள்
சென்னை மாநகராட்சி வார்டு எண் 66 முதல் 70 வரை மற்றும் 73 முதல் 75 வரை.

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

 

### 1989

### 1984

### 1980

### 1977

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
தியாகராய நகர் சட்டமன்றத் தொகுதி

**தியாகராயநகர் சட்டமன்றத் தொகுதி** (Thiyagarayanagar Assembly constituency) , இந்தியாவின், தமிழ்நாடு மாநிலத்தில்  சென்னை மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 24. இது தென் சென்னை மக்களவைத் தொகுதியுள் அடங்குகிறது. அண்ணா நகர், ஆயிரம் விளக்கு, சைதாப்பேட்டை, வில்லிவாக்கம், ஆலந்தூர் ஆகிய சட்டமன்றத் தொகுதிகள் இதன் எல்லைகளாக அமைந்துள்ளன. இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

## தொகுதியில் அடங்கியுள்ள பகுதிகள்
சென்னை (மாநகராட்சி) வார்டு எண் 117, 120 முதல் 127 வரை மற்றும் 137 ஆகியவை இத்தொகுதியில் அடங்கியுள்ளன..

## தொகுதி சட்டமன்ற உறுப்பினர்கள் வரலாறு

### மெட்ராஸ் மாகாணம்

### தமிழ் நாடு

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
ஆயிரம் விளக்கு சட்டமன்றத் தொகுதி

**ஆயிரம் விளக்கு சட்டமன்றத் தொகுதி** (Thousand Lights Assembly constituency), தமிழ்நாட்டிலுள்ள 234 சட்டமன்றத் தொகுதிகளில் ஒன்று ஆகும். இதன் தொகுதி எண் 20.

ஆயிரம் விளக்கு, சென்னை மாவட்டத்தின் தொகுதிகளில் ஒன்றாக அமைந்துள்ளது. இது மத்திய சென்னை மக்களவைத் தொகுதியில் அடங்குகிறது. பார்க் டவுன், எழும்பூர், அண்ணா நகர், தியாகராய நகர், சேப்பாக்கம், திருவல்லிக்கேணி, மைலாப்பூர், சைதாப்பேட்டை ஆகிய சட்டமன்றத் தொகுதிகள் இதன் எல்லைகளாக அமைந்துள்ளன.

## தொகுதியில் அடங்கும் பகுதிகள்
சென்னை மாநகராட்சி வார்டு எண் 109 முதல் 113 வரை, 118 மற்றும் 119.

## வாக்குப்பதிவு

## வெற்றி பெற்றவர்கள்
### சென்னை மாநிலம்

### தமிழ்நாடு

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
மயிலாப்பூர் சட்டமன்றத் தொகுதி

**மயிலாப்பூர் சட்டமன்றத் தொகுதி** (Mylapore Assembly constituency), இந்தியாவின், தமிழ்நாடு மாநிலத்தில்  சென்னை மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 25. இது தென் சென்னை மக்களவைத் தொகுதியுள் அடங்கியுள்ளது. ஆயிரம் விளக்கு, திருவல்லிக்கேணி, சைதாப்பேட்டை, தாம்பரம் ஆகிய சட்டமன்றத் தொகுதிகள் இதன் எல்லைகளாக அமைந்துள்ளன.

இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

## தொகுதியில் அடங்கியுள்ள பகுதிகள்
சென்னை மாநகராட்சி வார்டு எண் 94, 96, 115 மற்றும் 142 முதல் 150 வரையுள்ள பகுதிகள் இத்தொகுதியில் அடங்கியுள்ளன.

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1994 இடைத்தேர்தல்

"

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

## வெளியிணைப்புகள்
* Poor roads irk Mylapore residents, *தி இந்து (ஆங்கிலம்)*

பகுப்பு:சென்னை மாவட்டத்திலுள்ள சட்டமன்றத் தொகுதிகள்
ஆ.ஆ.நி தமிழ் மருத்துவ சுவடித் தொகுப்பு

**ஆசியவியல் ஆய்வு நிறுவனத்தின் தமிழ் மருத்துவ சுவடித் தொகுப்பு** என்பது ஐக்கிய நாடுகள் கல்வி, அறிவியல், பண்பாட்டு நிறுவனம் முன்னெடுத்த உலகின் நினைவகம் திட்டத்திற்கு (Memory of the World Programme) இந்தியா சார்பாக 1997 ஏற்றுக்கொள்ளப்பட்ட தமிழ்ச் சுவடிகள் ஆகும்.  இந்தியாவில் இருந்து இந்தத் திட்டத்துக்கு இதுவே முதலாவதாக ஏற்றுக்கொள்ளப்பட்ட தொகுதி.  இதில் தமிழ் மருத்துவம் பற்றிய பல குறிப்புகள் உண்டு.

## இவற்றையும் பாக்க
* :en:Memory of the World Programme

## மேற்கோள்கள்


பகுப்பு:தமிழர் அறிவியல்
பகுப்பு:மருத்துவ வரலாறு
பகுப்பு:சித்த மருத்துவம்
பகுப்பு:தமிழ் சுவடி நூற்பட்டியல்கள்
பகுப்பு:தமிழ்ச் சுவடிகள்
தனிமனித வாழ்வு

**தனிமனித வாழ்வு** என்பது ஒருவரின் அன்றாட வாழ்வியலைக் குறிக்கிறது.  தனிமனிதனை அடிப்படையாகக் கொண்டு வாழ்வியலை அலசுகிறது.  தனிமனித அடையாளம், நோக்கம், திறன்கள், குறைகள், வாழ்முறைகள் போன்றவை தனிமனித வாழ்வோடு தொடர்புடையவை.

மேற்குநாடுகளின் தனிமனிதனே ஒருசமூகத்தின் அடிப்படை அலகு.  தனிமனித சுதந்திரம் வெகுவாக மதிக்கப்படுகிறது.

## தனிமனித அக்கறைகள்
* உடல்நலம், உளநலம், தன்னுடல் தூய்மை
* வேலை, பொருளாதாரம் - Personal finance
* உறவுகள்: குடும்பம், நட்பு, சமூகம்
* இன்பம்
* அறிவு, கல்வி
* திறன்கள் - capacity
* வாழ்தரம், வாழ்முறை - living standad
* சூழல்: வீடு, நாடு, இயற்கை
* சாதனைகள் - achivement
* செல்வாக்கு - influence

பகுப்பு:அன்றாட வாழ்வியல்
தி. கா. இராமாநுசக்கவிராயர்

**தி. கா. இராமாநுசக்கவிராயர்** திருநெல்வேலியைச் சேர்ந்தவர். வினோபா பாவின் "பூமிதான இயக்கத்திற்கு" அன்றைய ஒன்றுபட்ட திருநெல்வேலி மாவட்டத்திலேயே மிக அதிகமாக நிலம் வழங்கிய கொடைவள்ளலாகத் திகழ்ந்தவர்.

சிறுவயது முதலே தமிழிலும் ஆங்கிலத்திலும் பா புனையும் திறமை கைவரப்பெற்றிருந்தார்.  பன்னிரண்டாயிரத்திற்கும் அதிகமான எண்ணிக்கையில் பாடல்கள் கொண்ட 'மகாத்துமா காந்தி காவியத்தை' எழுதிப் புகழ் பெற்றதால் 'காந்தி காவியம்' கவிராயர் என அறியப்பட்டவர்.

கட்டபொம்மன் காதை, பூதள வெண்பா ஆகிய பல தமிழ் நூல்களையும் 'Man and Mathematics' முதலிய பல ஆங்கில நூல்களையும் எழுதியவர்.

இவருடைய மகன் தி. இரா. கள்ளப்பிரான் பாண்டியன் கிராம வங்கியின் நிறுவனப் பெருந்தலைவராகவும் இந்தியன் ஓவர்சீசு வங்கியின் துணைப்பொதுமேலாளராகவும் திகழ்ந்தவர்; தி.இரா.க. மேலாண்மைப் பார்வையில் திருக்குறளை ஆங்கிலத்தில் மொழிபெயர்த்திருக்கிறார். இவர் எழுதிய 'வெற்றிக்கு வழிகாட்டும் மேலாண்மை' நூல் தமிழ் கூறும் நல்லுலகில் மிகுந்த வரவேற்பைப் பெற்றது.  தி. இரா. க. தற்போது திருநெல்வேலி நகரத்தில் வாழ்ந்து வருகிறார்.

பகுப்பு:தமிழக எழுத்தாளர்கள்
பகுப்பு:திருநெல்வேலி மாவட்ட எழுத்தாளர்கள்
குயின்ஸ் பல்கலைக்கழகம், பெல்பாஸ்ட்

**குயின்ஸ் பல்கலைக்கழகம், பெல்பாஸ்ட்** (*Queen's University Belfast*) ஐக்கிய இராச்சியத்தின் வட அயர்லாந்தின் தலைநகர் பெல்பாஸ்ட்டில் அமைந்துள்ள பல்கலைக்கழகம் ஆகும். இப்பல்கலைக்கழகம் அதிகாரபூர்வமாக 1845 ஆம் ஆண்டில் நிறுவப்பட்டு 1849 ஆம் ஆண்டு *குயின்ஸ் கல்லூரி, பெல்பாஸ்ட்* என்ற பெயரில் திறக்கப்பட்டது. ஆனாலும் இக்கல்லூரியின் வரலாறு 1810 ஆம் ஆண்டில் *பெல்பாஸ்ட் ரோயல் அக்கடெமிக்கல் இன்ஸ்டிடியூட்* என்ற பெயரில் ஆரம்பிக்கப்பட்ட கல்லூரியில் இருந்து ஆரம்பிக்கிறது.

குயின்ஸ் பல்கலைக்கழகம் பொதுநலவாய பல்கலைக்கழகங்களின் அமைப்பு, ஐரோப்பிய பல்கலைக்கழக அமைப்பு, மற்றும் அயர்லாந்து, ஐக்கிய இராச்சியம் ஆகியவற்றின் பல்கலைக்கழகங்களின் அமைப்புகள் ஆகியவற்றில் உறுப்பினராக உள்ளது. இது 300 இற்கும் மேற்பட்ட துறைகளில் பல்வேறு மட்டங்களிலும் பட்டப்படிப்பை வழங்கி வருகிறது.

## மேற்கோள்கள்

## வெளி இணைப்புகள்
*Queen's University Belfast 
*Queen's University Belfast Students' Union
left|thumb|400px|குயின்ஸ் பல்கலைக்கழகத்தின் பொறியியல் துறைக் கட்டிடம்

பகுப்பு:வட அயர்லாந்து பல்கலைக்கழகங்கள்
வளன் அரசு

**வளன் அரசு** (பிறப்பு: மே 15, 1940) திருநெல்வேலி - பாளையங்கோட்டையைச் சேர்ந்த ஓய்வு பெற்ற பேராசிரியரும் தமிழ் எழுத்தாளருமாவார். இவர் தமிழ்நாடு - புதுச்சேரி மாநிலங்களுக்கான கத்தோலிக்கப் பேரவைச் செயலாளராகவும் இருந்து வருகிறார்.

## ஆசிரியப் பணி

* திருச்சிராப்பள்ளி தூய வளனார் கல்லூரியில் தமிழ் விரிவுரையாளர் (1960-61)
* பாளையங்கோட்டை தூய சேவியர் கல்லூரியில் தமிழ் விரிவுரையாளர் (1963-67)
* பாளையங்கோட்டை தூய யோவான் கல்லூரியில் த‌மிழ்ப்பேராசிரிய‌ர் (1967-97)
* பாளையங்கோட்டை ச‌த‌க்க‌த்துல்லா அப்பா கல்லூரியில் த‌மிழ்ப்பேராசிரிய‌ர் (2001-10)

## குடும்பம்

* மனைவி: ம.செயராணி, தமிழ்க்கலை முதுவர்
* மக்கள்  : எழுவர் - ஆண்கள் நால்வர், பெண்கள் மூவர்.

## எழுதிய‌ நூல்க‌ள்

* கட்டுரைக் களஞ்சியம்(1972)
* நாடும் ஏடும் (1974)
* வீரமாமுனிவர் ஒரு விளக்கம் (1980)
* பாரதியின் புலமை நலம் (1982)
* துறைதோறும் திரு.வி.க. (1983)
* தேம்பாவணித் திறன் (1988)
* விவிலியக் கருத்தரங்கம் (1993)
* தமிழ் நெஞ்சங்கள் (1994)
* தமிழகப் புலவர்குழு அணியும் பணியும் (1995)
* வாழ்க்கை விடியல் திருக்குறள் (2000)
* வழிகாட்டும் வள்ளுவம் (2003)
* திருக்குறள் விளக்கம் (2005)
* திருக்குறள் ஆய்வுக் களஞ்சியம்(2005)
* பன்முகத் தமிழ் (2006)
* வண்டமிழ்த்தொண்டர் பெருமக்கள் (2006)
* கிறித்தவத் தமிழ்ச் சான்றோர் (2009)

## பெற்ற விருதுகள்
* தமிழக அரசின் திருவள்ளுவர் விருது (2011)
* அருண்மொழிச்செல்வர் - தமிழ்நாட்டு நல்வழி நிலையம்,சென்னை (1974)
* திருக்குறள் நெறித் தோன்றல் - தமிழக அரசு (1985)
* தமிழ்மாமணி - உலகத் தமிழ்க் கிறித்தவப் பேரவை, சென்னை (1986)
* திருக்குறள் சான்றோர் - பன்னாட்டுத் தமிழுறவு மன்றம், மதுரை (2001)
* மூத்த தமிழ் அறிஞர், மனோன்மணியம் சுந்தரனார் பல்கலைக்கழகம் (2010)
போன்ற நாற்பத்தைந்திற்கும் அதிகமான விருதுகள்

## சாத‌னைக‌ள்

* புலவர்கள் இருநூற்று ஐம்பதின்மரை உருவாக்கியவர்
* இளமுனைவர் இருபதின்மரை வழிநடத்தியவர்
* முனைவர் பட்டப்பேற்றுக்குப் பதின்மரின் நெறியாளர்
* பதினாறு நூல்களின் ஆசிரியர்
* நாற்ப‌து ஆண்டுக‌ளாக‌த் திருநெல்வேலித் த‌னித்த‌மிழ் இல‌க்கிய‌க் க‌ழ‌க‌த்தின் சார்பில் க‌ல்லூரி மாண‌வ‌ர்க‌ளுக்குப் பேச்சுப்போட்டி, க‌ட்டுரைப்போட்டி ஆகிய‌ன‌ ந‌ட‌த்தி வ‌ருபவர்.
* பாளைய‌ங்கோட்டை மாநில‌த்த‌மிழ்ச்ச‌ங்க‌த்தின் இணைச்செய‌லாளராக‌க் க‌ட‌ந்த‌ ப‌த்து ஆண்டுக‌ளில் ஆயிர‌த்திற்கும் மேற்ப‌ட்ட‌ இல‌க்கிய‌க்கூட்ட‌ங்க‌ள்
* உல‌க‌த்திருக்குற‌ள் மைய‌த்தின் தென்ம‌ண்டில‌ப் பொறுப்பாள‌ராக‌ப் ப‌ணியாற்றி ஆயிர‌க்க‌ண‌க்கான‌ மாண‌வ‌ர்க‌ளைத் "திருக்குற‌ள் செல்வ‌ர்" ப‌ட்ட‌ம் பெற‌ வைத்த‌வ‌ர்.
* திருநெல்வேலியில் த‌மிழ் வ‌ள‌ர்ச்சி‍ ப‌ண்பாட்டு மைய‌ம் உருவாக‌ அய‌ராது பாடுப‌ட்ட‌வ‌ர்க‌ளுள் முத‌ன்மையான‌வ‌ர்.

## வெளி இணைப்புகள்
*வளன் அரசு குறித்த தகவல்

பகுப்பு:தமிழக எழுத்தாளர்கள்
பகுப்பு:1940 பிறப்புகள்
பகுப்பு:திருநெல்வேலி மாவட்ட எழுத்தாளர்கள்
அல்லை ஆறுமுகம்

**அல்லை ஆறுமுகம்** ஈழத்துக் கவிஞர். கவிதைகள், நாடகங்கள், சிறுகதைகள், கட்டுரைகள் எனப் பல வடிவங்களில் எழுதிய போதும் ஒரு கவிஞராகவே அடையாளம் காணப்பட்டவர். 
 
## கலையுலக வாழ்வு
இவர் பதினைந்து சிறுகதைகளையும், ஆறு மேடை நாடகங்களையும், பல கவிதைகளையும் படைத்துள்ளார். இவர் தனது படைப்புகளினூடு அங்கத நகைச்சுவை உணர்வுடன் அரசியல் பிரச்சனைகளையும் எழுதக் கூடிய ஆற்றல் பெற்றவர். இதுவரையில் இவர் பல கவிதைகளை வடித்திருந்தாலும் இவரது சில கவிதைகள்தான் நூலுருப்பெற்றன. இவர் எழுதி வைத்திருந்த நூலுருப் பெறாத இலக்கியங்களும், சேகரித்து வைத்த பல அரிய நூல்களும், வாழ்ந்த வீடும் இலங்கை இராணுவத்தால் எரியூட்டப் பட்டு விட்டன. ஆனாலும் தான் எழுதிய பல கவிதைகளை மனப்பதிவாக வைத்திருப்பவர்.

## வெளிவந்த நூல்கள்
*அடைப்புக்குறிகள்* (கவிதை)

பகுப்பு:ஈழத்து எழுத்தாளர்கள்
பகுப்பு:ஈழத்து நாடகாசிரியர்கள்
பகுப்பு:ஈழத்துக் கவிஞர்கள்